Psalam (Šarić) 150.
1Aleluja! Hvalite Gospoda u svetištu njegovu! Hvalite ga u jakoj tvrđi njegovoj! 

2Hvalite ga zbog velikih djela njegovih! Hvalite ga prema silnoj veličini njegovoj! 

3Hvalite ga uz glas trube! Hvalite ga uz harfu i citaru! 

4Hvalite ga uz bubanj i igru! Hvalite ga uz žice i frule! 

5Hvalite ga uz jasne cimbale! Hvalite ga uz cimbale gromovne! 

6Sve što diše neka hvali Gospoda! Aleluja! 

Psalmi (Šarić)